
Esselamu Alejkum ve Rahmetullahi ve Berekatuhu,


dragi brate, imam jedno pitanje? U islamu je zabranjeno da se žensko šminka i izlazi bez šalčeta, i da se tjesne stvari oblače osim da se dotjeruje svome čovjeku! Ali šta je sa curama što tako žive ali nisu još udate, a probaju što više da žive na islamskom i pravom tačnom putu i u tom putu ne uspije da nađe čovjeka za udaju! Molim te dragi brate da ovo malo više razjasniš! Hvala od cjelog srca i Selam!


* 
* 
* 
* 
* 
* 
* 

 
Kako se smije oblačiti neudata djevojka da bi našla muža?

We alejkumu Selam we rahmetullahi we berekatuh!


Tačno je da je ženskoj osobi zabranjeno da izlazi među muškarce koji joj nisu srodnici/mahrem u tijesnoj ili kratkoj ili prozirnoj odjeći – dakle nepropisno obučena.


Allah dž.š., kaže: „**Reci vjernicima neka obore poglede svoje i neka vode brigu o stidnim mjestima svojim; to im je bolje, jer Allah, uisitinu, zna ono što oni rade. & A reci vjernicama neka obore poglede svoje i neka vode brigu o stidnim mjestima svojim; i neka ne dozvole da se od ukrasa njihovih vidi išta osim onoga što je ionako spoljašnje, i neka vela svoja spuste na grudi svoje; neka ukrase svoje ne pokazuju drugima, to mogu samo muževima svojim, ili očevima svojim, ili očevima muževa svojih, ili sinovima svojim, ili sinovima muževa svojih, ili braći svojoj ili sinovima braće svoje, ili sinovima sestara svojih, ili prijateljicama svojim, ili robinjama svojim, ili muškarcima kojima nisu potrebne žene, ili djeci koja još ne znaju koja su stidna mjesta žena; i neka ne udaraju nogama svojim da bi se čuo zveket nakita njihova koji pokrivaju. I svi se Allahu pokajte, o vjernici, da biste postigli ono što želite. & Udavajte neudate i ženite neoženjene, i čestite robove i robinje svoje; ako su siromašni, Allah će im iz obilja Svoga dati. Allah je neizmjerno dobar i sve zna.**“ (el-Nur, 30-32.)


Allah dž.š., kaže: **„Onome koji se Allaha boji, On će mu izlaz naći. & i opskrbiće ga odakle se i ne nada; onome koji se u Allaha uzda – On mu je dosta. Allah će, zaista, ispuniti ono što je odlučio; Allah je svemu već rok odredio.**“ (el-Talak, 2-3.)


Dakle, draga sestro, svaka osoba koja se Allaha dž.š., bude bojala na pravi način – iskreno i po propisu Kur’ana i Sunneta – Allah dž.š., obećava da će joj izlaza iz svake situacije naći, a što se tiče onih koji ne nalaze izlaza iz kriznih situacija u kojima su – neka dobro provjere svoj odnos prema Allahu dž.š., i neka se okane grijeha srca i tijela, i neka se iskreno pokaju Allahu dž.š., i neka Mu se povrate – Allah će ih opskrbiti odakle se i ne nadaju. Ebu Hurejre r.a., je bio upitan o takvaluku/bogobojaznosti, pa je rekao: „*Takvaluk je veoma trnovit put; onaj ko hodi njime biće u potrebi za velikim strpljenjem*!“, a Allah najbolje zna!


**Odgovorio: Sead Jasavić, prof.fikha**


Preuzeto sa <http://www.n-um.com>


